Rental Oceanis 45 from the charter base Sibenik in Croatia - n°10556-314
Brand 54 HP YANMAR
Jorge (Spain) - With friends - August 2019 KYK: Swart speler weier om knie te buig | Netwerk24
01 Augustus 2020 10:29
Die basketbalster Jonathan Isaac staan uit soos ’n seer duim terwyl almal rondom hom die knie buig. Foto: Getty Images
Die Orlando Magic-basketbalster Jonathan Isaac het Vrydag die eerste speler geword om te weier om te kniel gedurende die Amerikaanse volkslied met die hervatting van die NBA-seisoen.
Later dieselfde dag het die afrigters Gregg Popovich en Becky Hammon dieselfde gedoen.
Die NBA-liga het Vrydag hervat nadat dit weens die Covid-19-pandemie vir vier maande opgeskort was. Spanne toon tot dusver onwrikbare ondersteuning vir die Black Lives Matter (BLM)-beweging.
CBS Sports berig elke liewe speler in Vrydag se kragmetings tussen die Jazz en die Pelicans en die Clippers en die Lakers het Black Lives Matter-hemde gedra en vir die volkslied gekniel. Maar dit het verander toe die Magic en die Brooklyn Nets mekaar die stryd aansê, met Isaac wat nie soos almal anders ’n BLM-hemp gedra het nie en staande gebly het terwyl almal rondom hom die knie gebuig het.
Isaac is passievol oor sy Christen-geloof en sê rassisme word in die Evangelie veroordeel, maar dat die dra van ’n BLM-hemp of op een knie sak, is nie vir hom die antwoord nie.
Isaac, ook ’n dominees wat betrokke is by verskeie liefdadighede en kerke, het sy besluit ná afloop van die wedstryd bespreek.
“Ek glo beslis swart lewens maak saak. Ek het baie oor my besluit gedink en deel daarvan was dat om te kniel of ’n BLM-hemp te dra, gaan nie hand aan hand met die ondersteuning van swart lewens nie,” sê Isaac.
“Vir my persoonlik . . . ek vind ondersteuning in die Evangelie, Jesus Christus, en almal is geskape in God se beeld.
“Elkeen van ons doen daagliks dinge wat ons nie moet nie, sê dinge wat ons nie moet sê nie, haat en veroordeel . . . soms bereik dit ’n punt waar ons vinger wys na wie se boosheid is erger en soms kom dit eenvoudig oor as wie se boosheid is die sigbaarste.
“Ons almal sondig en die antwoord vir al die probleme van die wêreld, nie net rassisme nie, is die ware Evangelie van Jesus Christus,” sê Isaac.
Meer oor: Basketbal | Black Lives Matter | Orlando Magic | Nba | Blm | Jonathan Isaac